cyanic-selkie/wikianc huggingface dataset:
Alhazen
Numene populare de Ibn Al-Haytim (Bassora 965 d.C. - ca. 1039 in Cairo) filosofo persianu. Consideradu unu de sos prus importantes scientziados de su mundu islamicu (e, particolarmente, de s'initziu de su segundu millenniu). Est consideradu de calincunu s'inventore de s'otica moderna. Est istadu nomenadu puru al-Basrī (cussu de Bassora) e al-Misrī (s'egitzianu).
Limba de minoria
Chin sa perifrasi de limba de minorìa si inditat sa situatzione de una limba chi una comunidade chistionat ma chi no est una realtade egemonica e dominante cufforma a unu determinau grustiu sotziale, che a una natzione. Eduncas si acatan ind un istadu de minorìa rispettu a un'attera limba chi, a su solitu, est cussa reconnotta che limba ufitziale. Una limba de minorìa ind un'istadu lu podet esser de maiorìa ind un'atteru: podimus picare a esempiu su catalanu, chi est ufitziale in Andorra ma est petzi "co-ufitziale" in Ispagna (Catalogna, Comunidade Valentziana, Baleares).
B'at su periculu chi sa limba de minoria la suspat sa "limba printzipale" (difatis non de badas si chistionat de "limbas in periculu"), fintzas a benner a limba iscumparta cando non bi siat prus anima chi li det cara, o la faveddet.
Europa
Fachende una parìca de esempios a propositu de limbas de minoria, in Europa b'acatamus su bretone, su sardu, su corsicanu. Una Carta europea de sas limbas regionales o de minorìa (ECRML) esistit e goi che las definit:
«Chin "limbas regionales o de minoria" si intenden sas limbas chi in su terrinu de un'Istadu traditzionalmente imprean sos tzitadinos de cussu Istadu, formande unu grustiu inferiore in numeru a su restu de sa populatzione de s'Istadu e a diversu dae sa limba ufitziale de cuss'Istadu.»
Sa Carta Europea riconnoschet su derettu a faveddare e iscriver una limba de minoria in s'ambitu de sa zustissia, de s'ammnistratzione prubica, de sa curtura e in tottus sos campos de sa vida sotziale.
Dart Fener
Dart Fener (fintzas Darth Vader me is òperas de su cànone nou e in s'òpera originale, e Anakin Skywalker in sa trilogia prequel) est unu de is prus personàgios de importu in sa franchìtzia de Star Wars.
Su personàgiu e sa màscara sua sunt essidos simbòlicos intre is malos de sa cultura populare.
Lo Spettro
Lo Spettro (The Spectre) est unu personagiu de s'universu DC Comics inbentadu in su 1940, at essere in prena golden age (etade de oru), de Jerry Siegel e Bernard Baily. Bessit pro sa prima bia in su numeru 52 de More Fun Comics, pro brintare a pustis in sa Justice Society of America in sas paginas de All Star Comics, mentras in Italia bessit pro sa prima bia in su numeru 16 de sa Collezione Uomo d'Acciaio.
Est pratigamente onnipotente, e podet cambiare s'istessa cara de su mundu, gai comente est in beridade.
Educatzione
Sa educatzione est s'atividade, chi sas curturas podent cambiare in su tempus, chi est pro s'isvilupu de sas connoschentzias e facultades sotziales e proprias de una persone.
Picande in analisi sa radichina etimologica, su faveddu benit dae su latinu educĕre (est a narrer "bocare a campu" o "bocare a fora su chi bi at in intro"), paragula cumposta dae ē- ("dae", "foras dae") e dūcĕre ("jucher", "ghiare", "battire"). Sicundu a ateros, benit dae s'ateru verbu latinu educare ("pesare" in su sentidu de imparare a unu pitzinnu comente si depet istare in su mundu).
Sa paragula de "educatzione" a s'ispissu si ponet a pare chin cussa de "imparu", mancari chi s'urtima cherjat inditare una tecnica chi punnat a "trasmitter" sapidorìa. Mancari chi sas istrategias istitutzionales podant esser parte de unu prozetu educativu, su significu de "educatzione" est prus largu e bolet narrer, prusaprestu, a nde bocare a fora una calidade o cumpetentzia chi galu non tenet manera de si esprimer a massimu.
Eppuru, mancari chi s'etimologia niet su beru, bi at galu cunfusione meda a pizu de sa paragula. In medas curturas, "educada" est una persone chi sichit normas sotziales (péri non iscritas) de manera curreta; in ateras, comente in cussa anglosassone, narrer education est su matessi de boler narrer "imparu". Su chi est tzertu, de cada manera, est chi sos duos significos (unu chi pertocat una persone ischìa e s'ateru chi pertocat su cumportamentu chi tenet) sunt a curtzu meda, mancari chi non si los depat cunfunder.
Bi at tres tipos de educatzione: cussa formale, cussa non formale e cussa informale. Su primu campu de su ischire chi at istudiàu sos problemas a pizu de s'educatzione fit sa pedagogia, chi zirat in tundu a s'educatzione de sos piseddos. De pac'ora est naschia sa dissiplina de sas issentzias de s'educatzione e de sa formatzione, chi pertocant fintzas s'edade a mannu, fachènde de sa paragula "formatzione" su matessi de "educatzione".
Correddàda
Sa correddàda est unu ritu collettivu, chi cunsistit in d'una prutzessione ciaccòsa, chi si faghede finas addainanti 'e sa domo de duos isposos de i sos cales unu est batìu/a, inue si faghen' meda zoccos, cun tottu su chi si cherede (lamas, boghes e i sa corra). Sa corra est una conchiglia edd'est su chi at dadu su numene a sa correddàda.
Ermete Trismegisto
Ermete Trismegisto o Mercurio Termassimo bolit narri "Ermes tres bortas mera mannu" e benit dae su gregu Ερμης ο Τρισμεγιστος. In s'atmosfera sincretiga de s’Imperu arromanu, a su deu Ermes fiat stètiu donau cumenti epitetu su nòmini gregu de su deu egìtziu Thot. Totus is duus fiant deus de s'iscrittura e de sa magia. Segundu Athanasius Kircher "Is àrabus ddu tzerrianta Idris, dae s'ebraicu Hadores(...), is fenìcius (...) Tauto, is egìtzius (...) Thot ma ddu tzerrianta puru Ptha e is gregus Ermete Trismegisto" (Obeliscus Pamphilius:91)
Natzionalismu corsicanu
Su natzionalismu corsicanu est unu movimentu in intro de sa Còssiga chi punnat a s'indipendentzia natzionale de su populu corsicanu ind un'istadu soberanu in intro de s'Europa e reconnottu comente natzione.
Est unu movimentu attivu dae sos annos '60, cando a s'isula bi aìat falàdu unu muntone de pied-noirs, colonos frantzesos in esiliu dae sas terras africanas, comente s'Algeria, chi aian resessidu a si pigare s'indipendentzia.
Ispetru eletromagnèticu
In fìsica s'ispetru eletromagnèticu (abbreviadu ispetru EM) indicat su cumone de totus sas possìbiles fitianias de sas radiatziones eletromagnèticas.
Mancari essende s'ispetru continu, est possìbile una partzidurade su totu cunventzionale e indicativa in vàrios discansos o bandas de fitiania, detada partinde dae su ispetru òticu. S'intreu ispetru est partidu in s'ala de ispetru visìbile chi dat chintu a sa lughe e sas alas de ispetru non visìbile a longària de unda majores e minores de su ispetru visìbile. Sas undas de longària in su discansu tra sa lughe visìbile e sas undas ràdios, a bassa intensidade tenent paga energia e resurtant in manera iscassa dannosas, sas radiatziones at cumprèndidu tra s'ultravioletu e sos rajos gama imbetzes tenent prus energia, sunt ionizantes e tando podent iscalabrare sos èsseres bividores.
Partzidura in bandas
Comente a s'origra tenet de sos lìmites in sa pertzetzione de su sonu, s'ogru umanu tenet de sos lìmites in sa bisione de sa lughe. In ambos casos, bi sunt lìmites superiores e inferiores.
Mancari si distingant vàrias zonas in su pantasma, non faghet a nàrrere chi esistant tra issas lìmitas netos.
Radiatzione ultra-basca (UV)
Sa radiatzione cun una longària de unda inferiora a 400 nm est denominada lughe ultra-basca. Custa zona falat finas una longària de unda de belle 10 nm. A su de suta de custa zona, s'agatat cussa de sos rajos X e si tendet finas una longària de unda de belle 0,006 nm. S'ala inferiora de s'ispetru s'assentat de undas denominadas rajos gama. Custa zona s'agatat a su de suta de sa zona de sos rajos X. Su campu de rajos gama rapresentat su resurtadu de sa disintegratzione radioativa.
Radiatzione infraruja (IR)
De s'ala de s'ispetru, ue sa lughe tenet longària de unda majore, est a nàrrere ultres su ruju, s'agatat sa zona denominada infraruja. Custa ùrtima andat de 0,7 µm a 0,4 mm. Tando, benit sa zona de sas microundas, cun longàrias de unda de 0,4 mm a 100 cm. Ultres a custa, bi sunt tres campos de undas ràdios: undas curtas de 1 m a 100 m; undas mèdias de 200 m a 600 m; undas longas superioras a 600 m. Sas undas ràdios podent èssere generadas dae iscàrrigas chi produent undas eletromagnèticas.
Ispetru òticu
Est interessante rilevare chi solu un'ala meda limitada de su ispetru cuntenet radiatziones visìbiles a s'ogru.
S'ogru non podet bìdere sa radiatzione eletromagnètica ultres sa zona basca de su ispetru e a su de suta de sa zona ruja. Su ispetru eletromagnèticu s'assentat de sas zonas a s'in subra e a su de suta de custos lìmites, inclùdidu su campu visìbile. Fintzas si s'ùrtima longària de unda cunsiderada in su campu visìbile est de 0,4 µm, carchi persone podent bìdere sa radiatzione cun una longària de unda fintzas de solu 0,3 µm.
Pro cantu sas undas de sas diversas zonas tèngiant totus sas matessi propiedades, s'impreat su tèrmine lughe solu pro s'ala visìbile de su ispetru e sas duas zonas in tundu. Sas alas de lughe visìbile de su ispetru sunt emìtidas dae corpos infogados cales a esèmpiu su Solas o una làmpadedda. Balet sa pena ammentare chi, in base a sa lege de Stefan-Boltzmann, donzi corpus a calesi siat temperadura (pro superiora a su zero assolutu) emitet radiatzione eletromagnètica. Nointames sos corpos chi nch'aparint infogados so apuntu solu sos chi emitent una notabile cantidade de radiatzione in sas fitianias a cales s'ogru nostru est sensìbile.
Usu
S'ispetru infraruju est interessadu in totus sos protzessos de iscàmbiu de calore tra corpos pro irrajamentu e tando fintzas in sos sistemas de caentadura, mentras una àtera aplicatzione est in sos furros a microundas ue s'impreat apuntu sa banda de sas microundas pro sa cottura de sos màndigos. Rajos X sunt imbetzes comunemente impreados in diagnòstica mèdica (radiografia).
1880
S'annu 1880 (MDCCCLXXX in nùmeros romanos) est un annu incomintzadu in die de giòia segundu su calendàriu gregorianu.
Economia
S'Economia est cussa iscientzia sotziale chi istudiat sa produtzione, sa distributzione e su cunsumu de benes e servitzios. Sas peraula economia derivat dae su gregu antigu οἰκονομία (chi fit cumposta dae sas peraulas οἶκος (oikos, "domo") + νόμος (nomos, "legge".
Carmen Souza
Carmen Souza (Lisbona, 20 de maiu de su 1981) est una cantante portughesa. De origine de Cabu Birde, faeddat creolu e portughesu.
Chin sas armas o chin sas rosas
Chin Sas Armas O Chin Sas Rosas est su primu demo tape de su gruppu sardu Kenze Neke, bessidu in su 1990.
Portu Turre/campidanesu
Portu Turre (Pòsthutòrra in tàtaresu, Porto Torres in italianu) est una bidda de 22.265 abitantis in sa provincia de Tathari.
Geografia
Sa bidda marina de Portu Turre est posta in s'ala nord occidentali de sa costa sarda, in s'internu de su golfu de s'asinara, in unu logu beni sestau, s'ùnicu molu sardu collegau, a banda s'Itàlia, cun Francia e Ispagna. At unu territòriu de 10200 ètarus, inui is ìsulas de s'Asinara e Piana rapresentant sa metadi de custa mannària. S'Asinara, est finas Parcu natzionali, connotta meda ca innixi s'agatada sa presoni de seguresa màssima inui funt colaus famadus delincuentis, mafiosus e brigatistas. Parti manna de su territòriu duncas in custas ìsulas e su restu in sa Prana de sa Nurra, unu territòriu ispogiau cun pagus buscus, belle ca totu occupau dae pàscidroxus e terrinus lauraus. Unu territòriu duncas pranu o cun pagu montigrus, a banda carchi artura ca Monti Alvaro (342m) connòsciu ca s'agatat una cava de cracina. Pagus frùminis inui su prus importanti est su Riu Mannu ca acabbat a palas de su Ponti Romanu, ma finas Riu Santu chi rapresentat làcana cun su territòriu de su comuni de Tàtari a occidenti. S'agatat finas una paùli, tzerriada “de Gennanu”, collocada intru a sa Zona Industriali, su prus manna custa de totu sa Sardinia cun 23km². Totu sa costa presentat diferentis morfologias. Arribendi dae platamona, unu litorali longu meda cun plajas mannas a rena fina, chirru a sa bidda sa rena lassat su logu a roccas mannas, piessignu de custa ala de sa costa, fattas de tufu brancu cun falèsias mannas cun artàrias finas a 30m. Sa rocca, a bias, lassat su logu a carchi plaja inui sa prus famada est chentze duda cussa de Balai, cun is cresixeddas suas e su mari trasparenti ispantosu. Àtras plajas cussa de s'Iscoglilongu e sa Renaredda e àtras prus piticcheddas. A settentrioni duncas su territòriu est in s'oru de su mari e a Ovest, Sud e Est a làcana cun sa Nurra de Tàtari.
Partidu Sardu - Partito Sardo d'Azione
Su Partidu Sardu - Partito Sardo d'Azione, a s'ispissu incurtziau chin su lumen de  PSd'Az , est unu partidu politicu indipendentista sardu naschiu in su 1921 in Sardigna, fundau dae Camillo Bellieni, Emilio Lussu e atteros torraos dae sa prima gherra mundiale, mascamente dae cuddu repartu fattu belle solu de sardos chi fit una vorta sa Brigata Tataresa.
Su partidu una vorta b'aiat resèssiu a che ponner unu de sos suos, Mario Melis, a sa presidentzia de sa regione in su 24 de Agustu de su 1984.
Domìniga de sos Arrampos
In su calendàriu litùrzigu catòligu, sa Domìniga de sos Arrampos si tzèlebrat sa domìniga anteriora a sa die santa de Pasca Manna. Cun issa, cumintzat sa chida santa, peroe non tèrminat su Barantinu, chi at a agabare petzi cun sa tzelebradura de sa de noe oras de sa zòvia, die in ue, cun sa tzelebradura serenca, s'at a dare cumintzu a su Sagru Triduo Pascumannencu.
In sa forma ordinària de su ritu romanu, issa est narada finas domìniga “De Passione Domini” (de sa Passione de su Sennore). In sa forma istraordinària, sa domìniga de Passione si tzèlebrat una chida in antis, pro custu sa Domìniga de sos Arrampos est narada finas “Segunda Domìniga de Passione”.
Chablis (binu)
Su Chablis est unu inu biancu sicu fatu in Borgogna in su comunu de Chablis.
Domìniga de sos Arrampos
Custa die santa est osservada no petzi dae sos Catòligos, si nono finas dae sos Ortodossos e dae sos Protestantes.
Chablis (binu)
Chablis
Domìniga de sos Arrampos
In custa die, sa Crèsia amentat s'intrada triunfale de Zesùs a Zerusalemme in sa sedda de unu burricu, osannadu dae sa turma chi lu saludaiat tranchinende arrampos de parma (cmp. Zv 12.12-15). Sa turma, cungregada dae sos narinzos subra de s'arribada de Zesùs, aiat istèrridu sos manteddos a su solu, cando chi àteros segaiant arrampos dae sas àrvures a inghìriu, e tranchinende-las festosamente li renniat ondra.
Ses Natzionis
Su torneu Ses Natzionis (ingl. Six Nations Championship, fr. Tournoi des six nations , ita. Torneo Sei Nazioni , ir. Comórtas na Sé Náisiún, scots. Sax Nations Kemp, gael. scotz.. Na Sia Nàiseanan, gall.. Pencampwriaeth y Chwe Gwlad ) est su prus importanti torneu internazionali de rugby a 15 de s'emisferu settentrionali. Nasciu comenti Home Championship in su 1883 e disputau intr'e is quattru Nazionalis de is Isulas britannicas (,,  e ), est divenniu Cincu Natzionis  in su 1910 candu est imbuccada sa , (torrandu torra Quattru Natzionis po pagu tempus, poitta sa Francia in su Rugby professionisticu) e fincias a diventai su torneu de immoa cun s’ammissioni de s' in su 2000.
Po bisongiu de sponsorizzazioni (sa Royal Bank of Scotland at postu su marchiu suu in sa competizioni) su torneu est nau offissialmenti RBS Six Nations o, prus a curtzu, RBS 6 Nations.
Home Championship
Su torneu fudi incumenciau in manera non offissiali: bie su 1883, is barias squadras rappresentativas de is natzionis britannicas, Inghilterra, Irlanda, Scozia e Galles gioganta intr'e gennargiu e arbili una serie cumprida de attoppus offissialis naus "Test Match"; caligunu giornali iat incumenciau a fai una classifica, peri chi in manera offissiosa, tantis ca, fincias a s'istituzioni de regulas po donai is puntus in su 1993, non furinti istetius definius criterius po stabiliri sa binicida de su torneu in casu de paridadi de puntus.
In su 1884 s'est giogau su primu torneu cumpridu: iant bintu torra is inglesus, ca si furinti aggiudicaus peri sa Triple Crown ("Triplici Corona"), est a nai su trofeu ca premiat sa squadra britannica ca bincit totu is atras in sa matessi edizioni. S'edizioni de su 1884 est arremonada peri po ia primus problemas nascius intr'e is inglesus e is scotzesus, e ca permettint de disputai torra unu torneu cumpridu peti duus annus pustis, cun sa bincida de sa Scotzia. Is brigas furinti torra incumenciadas perou po sa chistioni "International Board" e s'Inghilterra fud'abarrada atrus duus annus a foras de su torneu.
Si fudi erribaus a unu accordiu a pitzu de su regolamentu in su 1890 e inglesus e gallesus si furinti aggiudicaus a pari meritu sa bincida de su torneu, mentris s'annu in fatu sa Scotzia iat bintu sa Triplici Corona. In su 1893 is giornalis iant publicau po sa primu borta una classifica offissiosa de su "Quattru Natzionis", mentris famada est sa bincida de sa Triplici Corona de su Galles in su 1908.
Cincu Natzionis
S'acciunta de sa Francia in su 1910 at portau su numeru de is natzionis a cincu, peri chi sa Scozia fudi contraria. Cuss'annu e totu nc'est istetia sa primu bincida de s'Inghilterra de su 1889. Tres annus in fatu sa Francia est istetia ammonia po s'indisciplina de su publicu in Francia – Scozia: po custu motivu is scotzesus iant decidiu de non giogai contra is francesus, mentris is inglesus, bincendu totu is squadras, faiant po sa primu borta su "Grande Slam".
In is annus de sa Primu gherra mundiali su torneu no si ffudi disputau e i est istetiu riprendiu, cun sa primu edizioni de su dopoguerra, in su 1920.
In su 1931 sa Francia est stetia estromittia de su torneu per professionismu e su torneu est torrau a quattru squadras: is "cabonischeddus" funti stetius torra ammittius in su 1939, ma anti deppiu aspettai a s'accabbu de sa Segunda gherra mundiali po giogai torra, poitta intr'e su 1940 e su 1947 su Cincu Natzionis no est stetiu disputau. candu s'est torrau a giogai sa bincida est andada a is inglesus, de tandu po is duus annus in fatu su torneu est stetiu bintu de s'Irlanda.
49 annus in fatu de intrada insoru is francesus anti bintu po sa primu borta su Cincu Natzionis in su 1959, erribbandu a sa fini a su primu Grande Slam insoru in su 1968.
In su 1993 est istetia istituia, paris a una classifica offissiali, su "Championship Trophy", sa coppa ca premiat su bincidori de su torneu; finccias a tandu s'unicu trofeu reconnottu fudi difatis sa "Calcutta Cup", ottennia fundendu is rupias ca costituiant su chi abarràda de sa cascia de is Calcutta Football Club a s'attu de su scallamentu avvenniu in su 1877 e assegnau ogna annu a sa chi binciat intr'e Inghilterra-Scozia.
In su 1996 British Sky Broadcasting iat ottienniu s'esclusiva de is partìas de s'Inghilterra de su torneu. Custu fattu de is deretus televisivus parit portai a una possibili esclusioni de s'Orrosa in favori de s'Italia, ma a pustis su contrattu est stetiu sligau.
In su 1998 is federazionis de su comitau organizzadori ant approvau s'ammissioni de s’Italia, de s'edizioni de su 2000.
Ses Natzionis
In su 2002 sa Francia s'est pigada su primu Grande Slam de su Ses Natzionis. S'annu in fatu est s'Inghilterra a si pigai Grande Slam e Triplici Corona; in custa edizioni s'Italia torrat a sa bincida a pustis de cattodixi attoppus contra su Galles.
In su 2004 est stetia ancora sa Francia a si pigai su Grande Slam, bincendu sa favorìa Inghilterra campioni de su mundu, mentris sa Triple Crown est andàda a s'Irlanda e sa "Cullera de linna" a sa Scotzia. S'annu in fatu, su 2005, sa bincida est andàda a su Galles, ca at ottenniu peri su Grande Slam. In su 2006 su torneu est stetiu bintu de sa Francia a s'urtima giornada.
Importanti est stetia s'edizioni 2007. In sa terza giornada s'est registràda sa primu storica bincida in trasferta de s'Italia contra sa Scotzia, cun su punteggiu de 37-17, singialandu sa primu meta a pustis de 17 segundus e is atras duas intr'e 5 minutus, e sa sconfitta de s'Inghilterra in Irlanda cun su prus grai passivu mai subìu de is inglesus in su torneu (43-13); cust'urtima partìa est stetia giogada in su storicu stadiu de Croke Park, teatru de su massacru de su 1920 connottu comenti Massacru de Croke Park, e de su cali fincias a tandu fudi stetia bandìa sa natzionali inglesa e, in generali, rugby e calcio (totu as duus de origini inglesa). Sa bincida po 23 a 20 a su Stadiu Flaminio a su Galles in sa quarta giornada rappresentat sa primu borta ca sa natzionali azura bincit duas partìas in su propriu torneu. Is metas italianas funti singiatladas de Kaine Robertson e Mauro Bergamasco, mentris Sergio Parisse benit eligiu Man of the match. In s'urtima giornada 4 squadras tenint sa possibilidadi matematica de s'aggiudicai su torneu, e a binciri est sa Francia gratzias a una appeddiàda meta de Elvis Vermeulen, ca nemancu is replay arrenescint a giudicai bona o mancu.
Su Ses Natzionis 2008 bidi unu Galles in splendida forma s'aggiudicai su torneu e su Grande Slam po sa segunda borta in quattru annus, a pustis de sa deludenti prestazioni de su Mundiali 2007 auba no iat possiu accediri a is quartus de finali. Risultat essiri invecis unu torneu deludenti po totus is atras squadras. Sa Francia no arrenescendu a s'aggiudicai su torneu non riscattat sa delusioni de su mundiali in domu, mentris s'Irlanda, grandu protagonista de is urtimas duas edizionis, bincit duas partìas e bia e una incerta Inghilterra nddi bincit tres. Po Scotzia e Italia una sola bincida, contra Inghilterra e Scozia. Peri chi est stetiu unu torneu poberu de apagnus po is azurus, sa natzionali italiana evitat po sa terza borta de segus su whitewash, e a parti sa la partìa contra su Galles ottenit risultaus ca donant coraxu in totu is atras partìas, ca perdit cun discansus meda redusius (4 e bia contra su XV de s'Orrosa de Lancaster).
Squadras
Is squadras ca immoa funti ammittias a pigai parti a su torneu funti Francia, Galles, Inghilterra, Irlanda, Italia, Scozia.
Comenti in calincunu sport de squadra, sa natzionali irlandesa ponit paris is duas animas de s'isula, est a nai s'Eire (sa Repùbrica de s'Irlanda) e d'Irlanda de su Nord.
Comenti si donant is puntus
Ogna squadra giogat contra ogna atra un attoppu e bia, cun su vantaggiu de giogai in domu ca s'alternat de annu in annu. Duus puntus di donant po ogna bincida, unu po su pareggiu e nisciunu po sa sconfitta. No nci funti bonus po is metas fattas o po su discansu subìu. Bincit su torneu chini fait prus puntus e in casu de paridadi chini tenit sa mellus differenzia puntus.
Stadius
is attoppus de su Ses Natzionis si tenint in custu momentu in is stadius chi sighint:
S'obertura de s'Aviva Stadium in su Mau de su 2010 at serrau s'accordiu cun su Gaelic Athletic Association (GAA) ca at permittiu un'organu de guvernu po totu s'Irlanda po su rugby union, sa Irish Rugby Football Union, po impreai su stadiu prus importanti de sa GAA, Croke Park, po is suas partìas internatzionalis. Custu accordiu est stetiu necessariu de sa serrada in su 2007 e sa sighenti strumada de sa domu traditzionali Irelandesa de Lansdowne Road, cun sa Aviva in costrutzioni in su logu auba inci fudi su Lansdowne Road. In su mentris de sa costrutzioni de sa Aviva, Croke Park fudi su prus mannu de is terrenus de is Ses Natzionis, cun dduna capacitadi de 82'300 postus.
A s'accabbu de su 2000, sa sempri prus manna popularidadi de palla ovale in Italia at fattu diventai su Stadio Flaminio prus pagu fruttuosu comenti terrenu de domu po sa squadra de su Paisu. Candu fudi lompendu su 2010, si fudi pensau ca is attoppus in domu de su Ses Natzionis in su tempus benidori iant essi possiu essiri is stadius de calciu comenti su Stadio Olimpico in Roma o in su Nord auba su rugby est prus populari. Su Stadio Luigi Ferraris in Genova (42'000 postus) o su Stadio Ennio Tardini in Parma (prus o mancu 28'000 postus) funti stetius cunsixaus comenti terrenus alternativus. Meglioramentus po su Flaminio, po ammanniai sa capacitadi de 32'000 a 42'000 postus, funti stetius annunziaus, a cantu parit arziandu sa probabilidadi ca su rugby iat a essi abarrau in su Stadio Flamino, peri chi abarrat su propriu su stadiu prus piticu de cussus de is Ses Natzionis. Eppuru, sa citadi de Roma, meri de su Flaminio, at remandau is traballus de ristruttuazioni promittius, faendu perdiri sa passienzia a sa Federatzioni Italiana Rugby (FIR) cun sa citadi. In s'arbili de su 2011, est stetiu scoviau ca sa FIR at a essi movviu is suas partìas in domu in su Stadio Artemio Franchi in Firenze. Eppuru, ap pustis ca sa citadi de Roma at cumenciau is traballus de ristrutturazionis de su Flaminio, sa FIR at annunziau in su mesi de argiolas de cuss'annu ca iat borfiu tenni is suas partìas in domu in sa citadi, in su Stadio Olimpico, and that it planned to return to the Flaminio once the project was complete.
Innus
Primu de s'incumenciu de ogna partìa s'Innu natzionali de totu a is duuas is squadras est cantau de is suus giogadoris e sustenidoris. God Save the Queen, s'Innu natzionali de su Regnu Uniu, est impreau petti de s'Inghilterra. Galles e Scotzia cantant su propriu Innu natzionali. S'Irlanda, de chini sa squadra de rugby rappresentat duas giurisditzionis (sa Republica de s'Irlanda e Irlanda de su Nord), anti unu Innu speciali commissionau po is intenatzionalis de rugby.
Albu de oru
Inoa a basciu funti scrittus is risultaus de su Quattru (1883-1909, 1932-1939), Cincu (1910-1931 e 1947-1999) e Ses Natzionis. Primu de su 1994, is squadras ca accabbànta a pari puntus si poderànta paris su titulu. A pustis de cussa data is partìas pattas si resolvint cunsiderandu sa mellus differenzia intr'e is puntus fattus e is puntus subius.
Statisticas
In sa tabella in basciu funti scrittus is puntus totalis e po edizioni de ogna natzionali. Intr'e parentesi funti scrittas is metas singialadas. Su record ddu tenit s'Inghilterra, ca in su 2001 at singialau adderetura 229 puntus e 28 metas.
Espansioni
Ogna espansioni de su Ses Natzionis est immoa (a martzu 2012) cunsiderada improbabili, po is difficultadis de programmatzioni. S'Argentina iat pedìu s'adesioni insoru a su Ses Natzionis, ponendu sa basi de sa squadra in Spagna. Su Tri Nations at accettau sa pregunta insoru de adesioni in su 2012, e sa competitzioni est stetia denomenada The Rugby Championship.
S'Argentina at aderiu offissialmenti a su The Rugby Championship in ddunu attoppu in Buenos Aires in su 23 de Ognassantu de su 2011
Amministratzioni, contrattus televisivus e de sponsoritzazioni
Su campionau est gestiu de sa seu centrali in Dublinu ca pigat peri sa responsibilidadi po is bisitas de is British and Irish Lions. CEO de su campionau est John Feehan, unu ex-giogadori Leinster. Contrattus televisivus, sponsoritzazionis, seus de is partìas e atrus problemas logisticus funti stetius affrontaus.
Crobettura TV e crobettura radio de sa competitzioni funti disponibilis in barias piattaformas de sa BBC in su Regnu Uniu. In Irlanda, RTÉ at trasmittiu su campionau fincias de candu funti stetius criaus. France Télévisions coberrit sa competitzioni in Francia mentris in Italia, Sky Italia est sa prus noa emittenti de sa competitzioni. In is Istadus Unius, BBC America trasmittit in simultanea s'avanzamentu de sa BBC po partìas seletzionadas (una po turnu). In Galles, S4C trasmittit prus bortas partìas in domu de sa squadra natzionali impreandu s'alimentatzioni de sa BBC cun commentu gallesu, cun dduna serie de limba inglesa ex-giogadoris Gallesus allegandu in gallesu po s'analisi in studiu e reportai de su lau de su campu.
S'ex-capu-allenadori de sa Scotzia, Matt Williams, lamentat ca su Ses Natzionis no est trasmittiu in sa sua nativa Australia.
Sa competitzioni est sponsoritzada de sa Royal Bank of Scotland.
Cullera de linna (sport)
Sa Cullera de linna (in inglesu Wooden Spoon) consistit in ddunu titulu simbolicu minori de su torneu de rugby Ses Natzionis e benit donau a sa squadra ca erribat urtima. Custu trofeu benit de una traditzioni de s'Universitadi de Cambridge, auba is studentis arregalànta a is collegus ca pigànta is votus prus bascius a is esamis una cullera de linna po ddus arreulai e ddus pigai in giru.
Sa Cullera de linna podit essi confundia cun su Whitewash ("imbarchinàda" o "cappottu"), ca indicat invecis sa natzioni ca in su 6 natzionis perdit totu is partìas: sa squadra ca accabat urtima in classifica bincit sempri sa cullera de linna, ma no est a nai ca nci deppit ingurtiri peri su cappottu.
Termodinàmica
Sa termodinàmica (de su gregu θερμo-, thérmë, chi signìficat "calore" e δύναμις, dynamis, chi signìficat "fortza") est una camba de sa fìsica chi istudat sos efetos de sos cambiamentos de sa temperadura, pressione e volùmene de sos sistemas fìsicos a unu livellu macroscòpicu. Calore signìficat "energia in trànsitu" e dinàmica si referit a su "movimentu", pro custu, in essèntzia, sa termodinàmica istudat sa tzirculatzione de s'energia e comente s'energia criat movimentu. Aici, istudat sos fenòmenos fìsicos relatados cun su calore e sa temperadura, est a nàrrere, su movimentu disordinadu de sas partigheddas chi formant sa matèria. A livellu istòricu, sa termodinàmica s'at disvilupadu partinde dae su bisòngiu de aumentare s'atòliu de sas primas màchinas de papore.
Su puntu de partida pro sa majore parte de sos cunsideros termodinàmicos sunt sas leges de sa termodinàmica, chi sustenent chi s'energia podet èssere cuncambiada intre sistemas fìsicos in forma de calore o traballu. Puru si sustenet s'esistèntzia de una magnitùdine mentovada entropia, chi podet èssere definida pro calesi siat sistema. A sa termodinàmica s'istudant e classìficant sas interatziones intre diversos sistemas, fatu chi porta a definire cuntzetos comente a sistema termodinàmicu e s'inghìriu suo. Unu sistema termodinàmicu si caraterizat pro sas propiedades suas, relatadas intre si mediante sas ecuatziones de istadu. Custas si podent cumbinare pro espressare s'energia interna e sas potentzialidades termodinàmicas, ùtiles pro determinare sas conditziones de echilìbriu intre sistemas e sos protzessos ispontàneos.
Telemercadu
Si podet definire comente “telemercadu” su cunzuntu de sas atividades de mercadismu realizadas a mèdiu de su telèfonu: - su tzentru de mutida est su logu fìsigu, in intro de s'impresa o inche unu tertzista, in ue s'isvilupat s'atividade; - s'atividade de “mercadismu deretu”, isvilupada peri su tzentru de mutida, tenet finalidades bariadas, e de acordu cun custas ùrtimas est crassifigada cun numenaduras ispetzìfigas annanghedoras. S'atividade de telemercadu cunsistet in su cuntatu telefònigu deretu, isecutadu a mèdiu de operadores cumertziales, intre una o prus impresas assotziadas e sa crientela, atuale o potentziale, de sas impresas naradas. Sa finalidade de custu cuntatu est, in onzi casu, de tipu cumertziale, e cunsistet in sa bèndida telefòniga de benes o servìtzios (in custos casos si faeddat in manera prus apropiada de “telebèndida”), o puru prus fitianu in sa pubritzizadura cumertziale de sas atividades e de sos produtos de s'impresa. In medas casos, sa telefonada tèrminat, si su resurtadu est positivu, cun sa cuntzertadura de un'aboju de bèndida inche su bividorzu de su criente o inche sos ufìssios cumertziales de s'impresa.
Stanley Kubrick
Stanley Kubrick (New York, 26 luglio 1928 – Harpenden, 7 marzo 1999) est istadu unu regista, sceneggiatori e produttori cinematograficu statunitensi naturalizzau britannicu, considerau unu de is prus importantis de su XX segulu.
Egitu Antigu
Cun Egitu Antigu s'inditat sa tziviltade chi si fiat isvilupada a longu su riu Nilu partende dae sos istrampos, in su sud e a sa làcana cun s'atuale Sudàn, fintzas a sa foghe in su mare Mediterràneu, pro un'istèrrida totale de unos 1000 km. Cun totu ca su territòriu fiat meda prus mannu, contende una parte manna fintzas de su Desertu Lìbicu-Nubianu, is aposentamentos umanos, giai dae is tempos prus remotos, si fiant isvilupados petzi in sa fasca birde e istrinta a oru de is ribas de su riu.
Giai dae su 3500 a.C., paris cun s'aventu de sa laurera, in piessignu su cultivu de su trigu, de s'orju e de su linu, s'arremonant aposentamentos umanos susetotus a longu de is ribas de su Nilu. Is undadas cada annu de su riu, difatis, favoressiant su cultivu fintzas cun prus de una incùngia pro annu gràtzias a is fundaritzas fertiles meda chi su riu retirende·si·nche, lassaiat subra su terrinu. Custu aiat cumportadu duncas sa netzessidade de compidare, faghere canales e cunserbare sas abbas de manera de assegurare s'abbastu costante, siat pro su sustentamentu umanu, siat pro su de su bestiàmene e de is prantedos.
No est in s'esclùere chi sa matessi netzessidade cumplessa de dèpere pònnere fronte a is abbisòngios acapiados cun sa gestione de sa laurera, e mescamente, de sas abbas de su Nilu, apat favorèssidu sa formatzione de is primas comunidades subra unos cantos territòrios, nointames bene diferentziados politicamente e geograficamente individuàbiles. Tales entidades, a su sòlitu individuadas cun su tèrmine gregu de Nomos, si fiant costituias in pagu tempus in duas entidades geo-polìticas distintas e prus cumplessas. Aici mannu fiat s'importu de su riu Nilu, chi atraessaiat totu su paisu, chi fintzas is denumenatziones de custas duas macro-àreas faghent relatu a su riu: cunsiderende chi is mitzas de su Nilu, mancari in cuss'època non nodidas, depiant èssere in sud, tale si diat nàrrere s'Egitu Artu, mentras, a s'imbesse, s'àrea de su delta, cara a su Mediterràneu, diat èssere inditada che a Egitu Bàsciu.
Culturas vàrias si fiant sighidas pare·pare in sa badde de su Nilu partende dae su 3800 a.C. in su chi est definidu Perìodu Predinàsticu. Una tzèurra de Istadu si podet reconnòschere, imbetzes, partende dae su 3200-3100 a.C. cun sa prima dinastia e s'unificatzione de is duas macro-àreas chi ant a abarrare, comente si siat, semper distintas a puntu chi durante totu s'istòria de su Paisu is soberanos diant fentomare intre is tìtulos issoro su de Sennores de is Duas Terras.
S'istòria de s'Egitu Antigu ammuntat in s'interi unos 4000 annos, dae su 3900 a.C. (cun su Perìodu Predinàsticu) a su 342 a.C. (cun su Perìodu tardu) e contat, dae su 3200 a.C., trinta dinastias regnantes reconnotas àrcheo-istoricamente. A custas tocat a nd'annanghere unas àteras, naradas de còmodu, sende chi faghent relatu a guvernos no autòctonos, prusaprestu frutu de invasiones o de arribbu a su pòdere de regnantes istràngios. Si contat duncas una de 31 dinastias, costituida dae res persianos, una de 32 dinastias matzèdone, chi contat petzi unu soberanu, Lisandru su Mannu, e una de 33 dinastias, mègius connota che a Dinastia tolemàica, nàschida dae s'iscontzu de s'impèriu de Lisandru.
Fintzas medas imperadores romanos, ocupadu s'Egitu, no aiant disdignadu de assùmere su tìtulu de faraone cun titoladura geroglìfica.
Iscrianos
S'Egitu at tentu sa prus amministratzione articulada de s'antighidade. A is òrdines deretos de su faraone s'agataiat una genia de primu ministru, su visir, chi faghiat de càbudu a s'aparatu amministrativu totu: issu cumandaiat sa gestione de sa giustìtzia, su tesoru e sas intradas fiscales, subraintendiat a is traballos pùblicos. Su visir teniat a su servìtziu suo funtzionàrios medas, seberados in òrdine geràrchicu in is ufìtzios tzentrales e in totu is distritos de su paisu. Sende chi totu sos atos pùblicos fiant registrados e artzivados cun coidadu, is iscrianos formaiant s'ossadura de sa burocratzia egitziana, presentes in sa corte comente fintzas in is prus ufìtzios perifèricos de a tesu, in is esatorias de is impostas, in is campos tzensende su bestiàmene o a mesurende is incùngias, teniant unu rolu primorosu chi non si podiat remplasare, chi giustificaiat s'importu de is mandos issoro. Sa cumplessidade de s'iscriidura geroglìfica recheriat de su restu annos medas de istùdiu, e fiant pagos is chi dda imparaiant.
Casta de is satzerdotes
Comente is èsseres umanos, fintzas is deus de s'Egitu teniant una domo “issoro” in terra, su templu; custu cumportaiat chi a tale domo fiant atacados possedimentos fondiàrios, cultivos, bestiàmene, e chi su personale chi s'interessaiat de mantènnere e fàghere prosperare tales possedimentos fiat a is dipendèntzias de su deus. Non petzi massajos, pro custu, ma fintzas totu sos artisanos ispetzializados comente pro esempru, oreris, castiadores de bestiàmene, picapedreris e iscultores, pintores. Responsàbiles de totu is fainas ligadas a su traballu de custu personale fiant is funtzionàrios su cale còmpitu printzipale fiat de serbire su deus in domo sua, de dda mantènnere in òrdine e contivigiare a su bonu andamentu de ogni faina, intre cales fintzas su controllu de is maistrantzas dedicadas a is propiedades de su templu. Intre is vàrios abbisòngios ddoe fiant fintzas is de tipu rituale, a s'ispissu cumplessas meda.
Esèrtzitu
Durante s'Antigu Regnu non bi fiat istada netzessidade de un'esèrtzitu permanente. Cando bi fiat bisòngiu de acarare una currera beduina o sa netzessidade de una fura de gherra, s'organizaiat una leva; fiant duncas reclutados giòvanos chi, una borta acabada sa gherra, torraiant a su traballu de costùmene issoro. Meda prus comunu fiat antimes su reclutamentu de mertzenàrios, in particulare Lìbicos e Nubianos.
Pòpulu
Sa massa de sa populatzione fiat formada printzipalmente de massajos chi traballaiant pro is privados, o pro is domìnios règios o is templos, cun unu cuntratu de traballu, registradu in un'ufìtziu istatale, chi definiat pròpiu is prestatziones a is cales is traballadores s'impinnaiant e a is cales is donadores de traballu si depiant atènnere, cun arriscu de èssere tzitados a is tribunales locales; ddoe fiant in prus is allogadores, chi pigaiant a traballare, cun unu cuntratu iscritu, una tzerta terra paghende unu tantis. S'agataiant fintzas is operajos de s'istadu, addetos a is cavas e a is minas. Annotamala ddoe aiat sa classe artisana, massimamente urbana, formada dae gente lìbera: maistros de linna, samunadores, paneteris, lacheris, mistros de muru. B'aiant is cummertziantes e, mescamente in is tzitades de su Delta, is marineris, chi esertzitaiant su cummèrtziu marìtimu cara a Creta, Tzipru, su Lìbanu, esportende e importende. Un'àtera classe, sa prus bàscia, fiat formada dae persones chi parteniant a su re o a is templos, o a is privados: òmines incarrigados susetotus de su traballu de is campos e fèminas incarrigadas susetotus de atèndere is domos.
Limba
Sa limba egìtzia est una limba afro-asiàtica setentrionale ligada in manera istrinta a su bèrberu e a is limbas semìticas. A pustis de sa limba sumera bantat s'istòria prus longa de cale si siat àtera limba, sende chi s'agatant esempros iscritos dae su 3200 a.C. tzirca fintzas a su Mesuevu e abarrende impreada che a limba faeddada fitnzas pro tempus prus longu. Is fases de sa limba egìtzia si partzint in: antigu egitzianu, mèdiu egitzianu (o egitzianu clàssicu), tardu egitzianu, demòticu e coptu. Is iscritos egìtzios no ammustrant diferèntzias dialetales in antis de sa fase copta, ma cun probabilidade sa limba fiat faeddada in variedades dialetales regionales a inghìriu de Menfi e a fatu in Tebe.
Sa limba de sa fase prus antiga fiat una limba sintètica, chi a pustis si fiat fata prus analìtica. Su tardu egitzianu aiat isvilupadu artìculos determinativos e indeterminativos, chi remplasant is sufissos flessivos prus antigos. B'est unu càmbiu in s'òrdine de is paràulas, dae su prus betzu vèrbiu-sugetu-ogetu a su prus reghente sugetu-vèrbiu-ogetu. Is iscriiduras geroglìfica, ieràtica e demòtica egìtzias sunt istadas a fatu remplasadas dae s'alfabetu coptu (derivadu dae su gregu), prus econòmicu e simpre respetu a sas iscriiduras pretzedentes. Su coptu est galu impreadu in sa liturgia de sa crèsia ortodossa copta e rastas de issu s'agatant in s'àrabu egitzianu modernu.
Religione
Sa religione de s'antigu Egitu ammustrat una cumplessidade de creèntzias estrema e una truma de divinidades, in unu politeismu fatu·fatu confùndidu e contraditòriu. Custa cumplessidade s'ispricat cun is ingènneros medas chi ant fatu, in su colare de is sèculos, agiuntas a is creèntzias primitivas. Su chi cumparit contraditòriu in is cuntzetos teològicos e religiosos s'ispricat cun sa mentalidade egitziana singulare chi non fuiat dae su contraditòriu e cun sa tendèntzia a su sincretismu chi assimilaiat divinidades diversas e a s'ispissu intre issas e issas istesiadas meda. A s'internu de custa pletora politeìstica si distinghent unas cantas currentes comente sa de su cultu de sos animales. Unas cantas divinidades tenent prus importu mannu in perìodos istòricos determinados, àteras sunt criadas de bellu nou e a coa burradas dae s'istòria egitziana (bastat ammentuare su deus de Akhenaton). Unos cantos deus sunt bogados dae culturas orientales, in piessignu cando s'Egitu tenet raportos e cambiapares personales cun s'Àsia minore, e intre de issos tocat a ammentare Baal, Astarte e Anat.
Paradura
Sa paradùra fit un'avvesu anticu de solidariedade tipicu de sos pastores sardos: cando unu pastore fit ruttu in disgratzia ca perdìat su masone chi tenìat, a pùstis de su disaccattu sos amicos e sa zente chi li cherìat prus bene li fachìan unu presente dàndeli una berbèche, pro lu incorazàre a a cumintzàre dae novu torrànde a fravicàre un'attera siènda. Custa pratica si solìat facher meda fìntzas a sos annos '60, chin carchi ocasione isulada commo, ca tando in netzessidade non bi aìat perunu azudu si nono cussu (forte meda) de sa comunidade locale e si arriscàbat famine e povertade pro sa pérdia de su masone.
Naralu! De uve sese
"Naralu! De uve sese" est su primu album ufitziale de sos Kenze Neke, pubricadu in su 1992.
Ruja Karrera
Sos Ruja Karrera sunt unu grupu musicale punk rock, ska e reggae nàschidu a Thiniscole , in sa Provìntzia de Nùgoro in Sardigna in su 2006 e galu in attividade.
Albums de istudiu
2007 - Indianos metropolitanos
2009 - Semos tottus clandestinos
Compilation
2012 - Know Your Rights - Sicurezza sul lavoro
Montreal
Montreal ( Montréal), originariamente jamada Ville-Marie, est sa segunda tzitade de su Canada e sa pius manna in sa Provintzia de su Quebec. In su 2006 aiad 1.620.693 residentes, mentre in s'area metropolitana in su matessi annu risultaiana 3.635.571 abitantes. Sa limba uffitziale de Montreal est su frantzesu edd'est una de sas tzitades pius mannas in su mundu de limba frantzesa, poi de Parigi, Kinshasa e Abidjan.
Franca Masu
Franca Masu (S'Alighera, 1962) ést una cantante sarda chi incarnada sa rinaskida de sa cantone catalana noa in S'Alighera, ada un istiliu chi leat meda dae su fado e i su tango chi in Ispagna l'est baffidu sos paranumenes de «la Dulce Pontes sarda» e «la Maria del Mar Bonet algueresa».
Grecia salentina
Sa Grecìa Salentina est un'isula limbìstica posta in Puglia de zosso (provìntzia de Lecce), in ube istat unu populu (su grecanicu) chi tenet, comente limba pròpia traditzionale, su grecu. Difatis, cumprendet nove biddas in ube si chistiona(ba)t unu limbazu neo-grecu naratu griko.
A cumintzàre dae sos annos Novanta de su '900, an peròe mutatu sentidu a su faveddu "Grecìa Salentina", chi est oje tambene una parica de comunos, cun soddos chi lis donat s'Unione Europea; in su 2007 a sas nove biddas bi nde an postu fintzas ateras duas, chi no tenen su griko comente limba tradissionale. Oje in die, totu custas biddas fachen 54.000 persones chi bìven in ibe.
Mancari petzi Melpignano e Soleto no tenzan mancu unu chi faveddat griko, ateros comunos puru an perditu sa limba. Si nde fachet impreu galu in sas biddas de Sternatia, Martignano, Calimera, Corigliano d'Otranto e Zollino.
Sas biddas chi fachen parte de custa unione no cumpartzin petzi sa curtura e (in parte) sa limba, ma fintzas servìtzios. S'Unione tenet sea in Martano, ma de pac'ora la an movita a Calimera.
De s'Unione de comunos de sa Grecìa Salentina fachen parte undichi biddas:
Kansas City (Kansas)
Kansas City est una tzitade de unos 142.300 bividores de sos Istados Unidos de Amèrica, chi s'agatat in s'istadu de Kansas. Est sea de sa Contea de Wyandotte.
Sa bidda no est de cunfùndere cun sa omònima de su Missouri, chi s'agatat in s'àtera riba de su frùmene. Is duas tzitades sunt aunidas cun tres pontes de ferrovias e duos istradales.
Continenti (Geografia)
Su continenti est una àrea manna de sa Terra ca est bessia dae sa crosta terrestri.
Modellus de ispartimentu de is continentis
Ci funtis mera modellus de ispartimentu de is continentis: a sesi, a cinqu, quattru, i a tresi continentis.
Modellu a sesi continentis
Donnat importantza a s'istoria e a sa cultura de donnia paesi. In custu modellu is terras si spartint aicci: Un artru modelu a sesi continentis ponnit impari is Americas, ponnendu in prus s'Antartide:
Modellu a cincu continentis
Ci funtis tres tipus de custu modellu:
Modellu a cuattru continentis
Is ispartimentus a cuattru continentis, contat solamenti unu tipu
Minorias limbisticas de s'Italia
Sas  minorìas limbìsticas de s'Italia  sunt comunidades chi, in intro de sa Repùblica Italiana, favèddant unas cantas limbas in foras e/o in prus de s'italianu, e chi italianas non sunt. Sa leze 482/999 reconnoschet 12 minorìas etno-limbisticas chi sunt, postas a pare, 2.500.000 cristianos chi vìvent in 1171 commùnos de 14 regiònes.
Reconnoschimèntu uffitziàle
S'artìculu 2 de sa leze 482/999 reconnòschet s'esistèntzia de 12 minorìas istòricas e nde ammìtit s'amparu de limba e tradissiones curturales, in accordu chin s'articulu ses de sa Costitussiòne italiana. Sas minorìas chi a commo sunt reconnòttas sunt sa sarda (chi est sa prus manna in contu de persones, sènde prus o mancu unu milione), sa cadelana, sa tedesca, sa greca, s'islovena, sa croata, sa frantzesa, s'otzitana, sa francu-proventzale e sa friulana. In realtàde, non tottus sas minorias s'Italia las tràttat de manèra eguale; àntzis, si pòdet nàrrer chi pètzi tres de custas minorias (sa germanica sudtirolèsa, s'islovèna e sa frantzèsa) tènent unu reconnoschimèntu chi bàlet de manera effettìva, ca vìvent in terras a làcana de atteros istados e s'Italia, pro no nche pesàre cuntrovèrsia chin issos, est custrìnta a lis dare apòzu fìntzas pro mòre de trattados internassionàles: minorìas comènte a sa sarda gàlu non tènent tutela perùna in contu de limba e tradissiònes curturàles, pro esèmpiu. Si tènzat in cussìderu su fattu chi s'istadu italianu, a differèntzia de medas atteros pèri s'Europa, no at mai ratificàu sa carta europea de sas limbas regionales o de minorìa.
Connecticut
Faghet lacana cun is istados federados Rhode Island in s'Est, Massachusetts in su Nord, New York in s'Ovest e in su Sud tenet bessida in sa foghe de su frùmene Connecticut. Sa capitale est Hartford.
S'istadu pigat nòmene de su frùmene chi d'atraessat e ddu chìrriat in duos cantones. Connecticut benit de unu faeddu de limba Algonchina chi cheret nàrrere frùmene longu chi chìrriat.
Est naradu fentzamentas Istadu de sa Costitutzione e at tentu meda importu in s'isvilupu de su guvernu federale de sa natzione.
Geografia
In istérrida est su de 3 istados prus pitios, su de 29 prus populados e su de 4 in densidade in sos Istados Unidos.
Manna parte de su territòriu meridionale e otzidentale de su Connecticut pigat parte a s'area metropolitana de New York.